༢༠༠༦ལོར་འབྲུག་ཡུལ་དུ་ངག་རྒྱུན་ལོ་རྒྱུས་ཀྱི་རྒྱུ་ཆ་འཚོལ་བསྡུའི་ཆེད་དུ་བསྐྱོད་ཅིང་ས་གནས་དེ་གའི་ལོ་རྒྱུས་ལ་རྒྱུས་མངའ་ཆེ་བར་འགྱུར།གཞན་ཡང་ཁོང་བོད་ཀྱི་རིག་གནས་དང་ལོ་རྒྱུས་སོགས་ཀྱི་བགྲོ་གླེང་གང་མང་ཞིག་ལ་ཞུགས་ཏེ་གཏམ་བཤད་ཐེངས་མང་བྱས་ཤིང་།ཉན་པ་པོ་མང་པོའི་གདེང་འཇོག་ཚད་མཐོན་པོ་གནང་གི་ཡོད།མཁས་དབང་གང་མང་དང་ལྷན་དུ་བོད་ཀྱི་རིག་གནས་སྐོར་ནས་གླེང་མོལ་ཐེངས་མང་བྱས།མདོར་ན་ཁོང་ནི་བཙན་བྱོལ་སྤྱི་ཚོགས་ཁྲོད་ན་བོད་ཀྱི་རིག་གནས་དང་ལོ་རྒྱུས།ནང་ཆོས་སོགས་ལ་མཁྱེན་དཔྱོད་ཡངས་པའི་བོད་ཀྱི་མཁས་པ་ཞིག་རེད།ད་དུང་ཁོང་ནི་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་ཐོག་མར་འཛུགས་མཁན་གྱི་གྲས་སུ་ཡང་ཡོད།ད་སྐབས་འདི་ག་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་དུ་ཚིག་མཛོད་སྤྱི་ཁྱབ་རྩོམ་སྒྲིག་འགན་འཛིན་གྱི་འགན་ཁུར་ཞིང་ཚིག་མཛོད་རྩོམ་སྒྲིག་གི་ལས་ལ་གཞོལ་བཞིན་ཡོད།